**ΣΥΝΟΧΗ ΚΕΙΜΕΝΟΥ**

Με τον όρο συνοχή εννοούμε τη συνέχεια, σύνδεση και ενότητα των νοημάτων ενός κειμένου όπως αυτά αναπτύσσονται και παρουσιάζονται στις παραγράφους του. Τα νοήματα με άλλα λόγια δεν είναι ανεξάρτητα και ξεκομμένα μεταξύ τους αλλά συνδέονται λογικά και διαδέχονται το ένα το άλλο δημιουργώντας έτσι ένα κείμενο χωρίς λογικά άλματα και νοηματικά χάσματα.

Η συνοχή επιτυγχάνεται με:

1. **ΔΙΑΡΘΡΩΤΙΚΕΣ ΛΕΞΕΙΣ** οι οποίες βοηθούν στην οργάνωση του κειμένου και δηλώνοντας τη σχέση μεταξύ των νοημάτων. Με τη βοήθεια των διαρθωτικών λέξεων κατανοούμε τη συλλογιστική πορεία που ακολούθησε ο συγγραφέας για να παρουσιάσει τις απόψεις/θέσεις του σε ενιαίο κείμενο.

|  |  |
| --- | --- |
| **ΝΟΗΜΑΤΙΚΗ ΣΧΕΣΗ** | **ΔΙΑΡΘΡΩΤΙΚΕΣ ΛΕΞΕΙΣ** |
| Αίτιο-αποτέλεσμα | Επειδή, διότι, γι΄ αυτό το λόγο, έτσι, καθώς, επομένως, συνεπώς, σαν αποτέλεσμα κ.α. |
| Σκοπός | Για να, προκειμένου, με σκοπό, με στόχο… |
| Αντίθεση-εναντίωση | Αλλά, όμως, αντιθέτως, από τη μια … από την άλλη, ωστόσο, απεναντίας… |
| Διάζευξη | Ή…ή, είτε…είτε, ούτε…ούτε |
| Χρονική σειρά | Μετά (από),ύστερα, αργότερα, πριν (από), προηγουμένως, στη συνέχεια, στο μεταξύ, στις μέρες μας, στο παρελθόν, παλαιότερα… |
| Προϋπόθεση -Όρος | Εάν, εφόσον, σε περίπτωση που, εκτός εάν, υπό/με τον όρο, υπό/με την προϋπόθεση… |
| Επεξήγηση | Δηλαδή, με άλλα λόγια, για να το ξεκαθαρίσω, για να γίνω σαφέστερος… |
| Έμφαση | Ας τονιστεί ότι, θα ήθελα να επιστήσω την προσοχή, είναι αξιοσημείωτο ότι, προπάντων, πράγματι… |
| Παράδειγμα | Π.χ., Λόγου χάρη, για παράδειγμα, ας πούμε, φερ΄ ειπείν… |
| Απαρίθμηση | Καταρχάς, πρώτον, στη συνέχεια, δεύτερον, τέλος… |
| Προσθήκη-πρόσθεση | Επιπλέον, συμπληρωματικά, ακόμη, επίσης, επιπρόσθετα… |
| Αναλογία-παραλληλισμός | Όπως… έτσι και, παρομοίως, όμοια και… |
| Σύγκριση | Περισσότερο/λιγότερο από, αυτό παρά εκείνο, προτιμότερο από… |
| Συμπέρασμα-συγκεφαλαίωση | Συμπερασματικά, καταλήγουμε ότι, συνοψίζοντας, άρα, επομένως, συγκεφαλαιώνοντας, συνεπώς… |
| Διάρθρωση κειμένου | Το κείμενο χωρίζεται/οργανώνεται σε τρία/πέντε μέρη, στο πρώτο μέρος… στο επόμενο/δεύτερο/στη συνέχεια… τέλος/στο τελευταίο μέρος… |

1. **Επανάληψη λέξης/φράσης.**
2. **Παράλειψη λέξης/φράσης.**
3. **Αντικατάσταση λέξης από αντωνυμία.**
4. **Χρήσης αντώνυμης ή συνώνυμης λέξης/έννοιας.**
5. **Χρήση υπερωνύμων ή συνυπωνύμων λέξεων/εννοιών.**
6. **Χρήση ερώτησης και απάντησης.**